শ্রী ভেঙ্কটেশ ফিল্মস

শ্রী ভেঙ্কটেশ ফিল্মস প্রাইভেট লিমিটেড একটি ভারতীয় মিডিয়া এবং বিনোদন সংস্থা। এর সদর দপ্তর কলকাতা, পশ্চিম বাংলায় অবস্থিত। বাংলা চলচ্চিত্র প্রযোজনা ও বণ্টন ছাড়াও সংস্থাটি পূর্ব ভারতে হলিউড ও বলিউডের চলচ্চিত্র বণ্টন করে। এছাড়া এই প্রতিষ্ঠানের আরো রয়েছে ডিজিটাল সিনেমা, গান, হোম ভিডিও ইত্যাদি। ভেঙ্কটেশ ফিল্মস দুই বছর আনন্দবাজার পত্রিকার পাওয়ার লিস্টে অবস্থান করে।

শ্রী ভেঙ্কটেশ ফিল্মস (এসভিএফ) ও ঢাকার প্রযোজনা প্রতিষ্ঠান আলফা-আই এন্টারটেইনমেন্ট লিমিটেডের যৌথ উদ্যোগে বাংলাদেশে এসভিএফ আলফা-আই এন্টারটেইনমেন্ট লিমিটেড গঠিত করেছে। প্রতিষ্ঠানটির ব্যবস্থাপনা পরিচালক শাহরিয়ার শাকিল এবং চেয়ারম্যান মহেন্দ্র সোনি। যা বাংলাদেশী চলচ্চিত্র প্রযোজনা করে থাকে।

শুরুর কথা 
১৯৯৬ সালে শ্রীকান্ত মোহতা ও মাহেন্দ্র সোনি শ্রী ভেঙ্কটেশ ফিল্মস (SVF বা এসভিএফ) চালু করেন। ক্রমে এটি পূর্ব ভারতের সবচেয়ে শক্তিশালী প্রযোজনা সংস্থায় পরিণত হয়।

বিনোদনমূলক ক্ষেত্রে এসভিএফের রয়েছে প্রযোজনা, বণ্টন, ডিজিটাল সিনেমা, অনলাইন স্টোর, গান এবং এক্সিবিশন।

চলচ্চিত্র প্রযোজনা 

শ্রী ভেঙ্কটেশ ফিল্মস পূর্ব ভারতের অন্যতম সেরা প্রযোজনা সংস্থা। এখন পর্যন্ত এটি প্রায় ৫৯টি চলচ্চিত্র মুক্তি দিয়েছে, যার মধ্যে জাতীয় পুরস্কার প্রাপ্ত চলচ্চিত্রও রয়েছে, যেমনঃ মেমোরিস ইন মার্চ চোখের বালি, রেইনকোট। এছাড়াও নানা ব্লকবাস্টার চলচ্চিত্র যেমনঃ সাথী, মিনিস্টার ফাটাকেষ্ট, চ্যাম্পিয়ন, জ্যাকপট, চিরদিনই তুমি যে আমার, পরাণ যায় জ্বলিয়া রে, জোশ, আওয়ারা, চ্যালেঞ্জ ২ এবং অন্য ধরনের ছবি যেমনঃ অটোগ্রাফ, বাইশে শ্রাবণ, ইতি মৃণালিনী, প্রলয়, প্রেম আমার, হেমলক সোসাইটি, চিত্রাঙ্গদা ইত্যাদি উপহার দেয়।

ডিজিটাল সিনেমা 
জানুয়ারি ২০০৮-এ, এসভিএফ রিয়েল ইমেজ মিডিয়া টেকনোলোজি প্রাইভেট লিমিটেড-এর সাথে অংশীদারত্বে প্রবেশ করে যার ফলে কিউবি ডিজিটাল সিনেমা পূর্ব ভারতে প্রবেশ করে।

এরফলে পশ্চিম বাংলার দর্শকেরা ডিজিটাল প্রযুক্তিতে চলচ্চিত্র দেখার আনন্দ উপভোগ করে।

ডিজিটাল সিনেমা একটি বৈপ্লবিক পরিবর্তন আনে। উচ্চ মানের চিত্র দর্শকের নিকটে হাজির করবার জন্য এটি অপরিহার্য। এর ফলে সিনেমা হলে চলচ্চিত্র হার্ড ড্রাইভ অথবা স্যাটেলাইটের মাধ্যমে পৌছে দেয়া যায়, ৩৫ মিমির ফিল্ম রিলের পরিবর্তে। সিনেমা হলে ডিজিটার প্রযুক্তি পৌছে দেবার তাগিফে ভি-ডিজিটাল অভূতপূর্ব ভূমিকা রাখে। এটি শুধুমাত্র বড় সিনেমা হলগুলোতেই নয়, প্রায় মৃত হলগুলোকেও পুনঃউজ্জ্বীবিত করে। বর্তমানে ভেঙ্কটেশ ফিল্মস পশ্চিম বাংলার প্রায় ২০০টি সিনেমা হলকে অত্যাধুনিক করে তোলে, যা পুরো ভারতে একটি রেকর্ড।

বণ্টন 
এই কোম্পানির বণ্টন বিভাগ পূর্ব ভারতে প্রায় ১২৫টি হিন্দি ছবি মুক্তি দিয়েছে। ব্লকবাস্টার বলিউড চলচ্চিত্র যেমনঃ জোশ, খামোশি, কোম্পানি, দেবদাস, ভগবান, মুন্নাভাই এমবিবিএস, হাঙ্গামা, খাকি, তেরে নাম, ভূত, মার্ডার, ওয়াক্ত, ব্ল্যাক এবং নতুন ছবি যেমন দাবাং, গ্যাং অফ ওয়াসিপুর, ককটেল ইত্যাদি। এছাড়া হলিউড চলচ্চিত্র যেমনঃ পাইরেটস অফ দ্য ক্যারিবিয়াঃ অন স্ট্রেঞ্জারস টাইড, ট্রান্সফর্মারসঃ ডার্ক অফ দ্য মুন, রিও, ব্ল্যাক সোয়ান, টোয়াইলাইটঃ ব্রেকিং ডন পার্ট-১ সহ আরো অনেক ছবি দর্শকদের দেখার সুযোগ করে দেয়। ২০০টি থিয়েটার সহ তিনটি মাল্টিপ্লেক্স এই অংশে রয়েছে, যা বণ্টন এবং অন্যান্য কাজ আরো সহজ করে দিয়েছে।

টেলিভিশন 
টেলিভিশন ক্ষেত্রে ভেঙ্কটেশ শুরু করেছে মিডিয়া ওয়ার্ল্ডওয়াইড প্রাইভেট লিমিটেড। এর রয়েছে ৪টি চ্যানেল। যথাঃ মিউজিক ইন্ডিয়া, সঙ্গীত বাংলা, সঙ্গীত ভোজপুরী এবং মিউজিক ইন্ডিয়া ইউকে। এই প্রতিষ্ঠান বিভিন্ন ধারাবাহিকও প্রচার করে। যেমনঃ স্টার জলসা, রুপসী বাংলা, মহুয়া বাংলা, ইটিভি বাংলা, সানন্দা টিভি ইত্যাদি। এর মধ্যে স্টার জলসায় প্রচারিত মা ধারাবাহিকটি পশ্চিম বাংলায় সর্বাধিক জনপ্রিয় হয়। এছাড়া আরো রয়েছেঃ বেহুলা, দুর্গা, সিঁদুরখেলা, জন্মান্তর, বিসর্জন, সংসার সুখের হয় রমণীর গুণে, বধূ কোন আলো লাগল চোখে'' ইত্যাদি।

প্রযোজিত চলচ্চিত্র

পুরস্কার

তথ্যসূত্র

বহিঃসংযোগ 
 অফিশিয়াল ওয়েবসাইট
 অফিশিয়াল ইউটিউব চ্যানেল
 অফিশিয়াল ফেসবুক পাতা
 অফিশিয়াল টুইটার পাতা
 শ্রী ভেঙ্কটেশ ফিল্মস - সকল চলচ্চিত্রের তথ্য

পশ্চিমবঙ্গের চলচ্চিত্র প্রযোজনা প্রতিষ্ঠান
১৯৯৫-এ প্রতিষ্ঠিত কোম্পানি
ভারতের বিনোদনমূলক প্রতিষ্ঠান
কলকাতা ভিত্তিক কোম্পানি
ভারতের চলচ্চিত্র সংস্থা
১৯৯৬-এ পশ্চিমবঙ্গে প্রতিষ্ঠিত
১৯৯৬-এ প্রতিষ্ঠিত ভারতীয় কোম্পানি
১৯৯৬-এ প্রতিষ্ঠিত গণমাধ্যম কোম্পানি
ভারতের চলচ্চিত্র প্রযোজনা কোম্পানি